กรุงเทพมหานคร จัดกิจกรรมจิตอาสาพัฒนาปรับปรุงภูมิทัศน์เมือง เนื่องในวันคล้ายวันพระบรมราชสมภพรัชกาลที่ 9
กรุงเทพมหานคร จัดกิจกรรมจิตอาสาพัฒนาปรับปรุงภูมิทัศน์เมือง เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2562พล.ต.อ.อัศวิน ขวัญเมือง ผู้ว่าราชการกรุงเทพมหานคร กล่าวว่า กรุงเทพมหานครมีความซาบซึ้งในพระมหากรุณาธิคุณพระบาทสมเด็จพระวชิรเกล้าเจ้าอยู่หัว ที่ได้น้อมนำโครงการจิตอาสาพระราชทาน "เราทำความดีเพื่อ ชาติ ศาสน์ กษัตริย์" มาสืบสานขยายผลเพื่อส่งเสริมให้ข้าราชการและประชาชนมีจิตสำนึกสาธารณะ รักบ้านเมืองและรู้รักสามัคคี ทำประโยชน์เพื่อสังคม สำหรับกิจกรรมในครั้งนี้จัดขึ้นเพื่อให้ทุกภาคส่วนได้ร่วมกันแสดงออกถึงความจงรักภักดีและน้อมรำลึกถึงพระมหากรุณาธิคุณ เนื่องในวันคล้ายวันพระบรมราชสมภพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 5 ธันวาคม 2562 โดยในวันนี้จะมีการพัฒนาปรับปรุงภูมิทัศน์และทำความสะอาดพื้นที่บริเวณสำนักงานเขตทั้ง 50 เขตในกรุงเทพมหานคร รวมถึงแม่น้ำเจ้าพระยา คู คลอง วัด และโรงพยาบาลในสังกัดนางสำราญ บุญเปี่ยม ประชาชนจิตอาสาจากสำนักงานเขตลาดกระบัง กล่าวว่า รู้สึกดีใจและภาคภูมิใจที่ได้มีส่วนร่วมในกิจกรรมจิตอาสาครั้งนี้ โดยในวันนี้มีการทำความสะอาดบริเวณสำนักงานเขตลาดกระบังสำหรับการทำกิจกรรมพัฒนาปรับปรุงภูมิทัศน์ต่างๆ กรุงเทพมหานครลงพื้นที่ทำกิจกรรมมาอย่างต่อเนื่อง เพื่อให้เกิดความสวยงามและสร้างภาพลักษณ์ที่ดีให้กรุงเทพมหานคร